Erra vald

Erra vald oli vald Viru maakonnas aastail 1939–1949 ja Jõhvi maakonnas aastail 1949–1950. Valla üldpindala oli 118,6 km2, elanike arv 5457, sellest Sonda asulas 432, Kiviõli asulas 3009 ja Küttejõu asulas 492 (1. detsembril 1939).

11. detsembril 1939, oma esimesel töökoosolekul, valis vallavolikogu ühel häälel tagasi senise vallavanema Kaarel Innuse ja määras vallavanema palgaks 80 krooni, asetäitjale 35 ja abile 25 krooni kuus. Varem olid palgad vastavalt olnud 60, 18(?) ja 25 krooni kuusErra vallaisad said palka juurde. Rahvaleht, 13. detsember 1939, nr. 293, lk. 8..  

Vald moodustati senise Erra valla maa-alast, välja arvatud Purtse mõisa järgi olevate talude nr. A-190, A-191, A-193 ja A-195 senise Erra valla piiresse ulatuvate osade maa-alad; senise Püssi valla Irvala küla maa-alast; senise Maidla valla Maidla asunduse osa maa-alast; senise Pada valla Uljaste, Nüri, Vana-Sonda, Päsula ja Puisma küla, Ilmaste ja Satsu asunduste ning Sonda aleviku maa-aladest; senise Kalvi valla Pada metsandiku kvartaalide nr. 67, 68 ja 69 maa-aladest.Väljavõte Vabariigi Presidendi otsusest nr. 88 – 7. oktoobrist 1938 (RT 1938, 87, 776)

Erra valda kuulusid Erra, Aru-Vainu, Sala-Aru, Kaunurme, Liiva, Kõljala, Uuemõisa, Sala, Matka, Maidla-Sala, Varenurme, Varinurme, Uljasti, Satso, Nüri, Sonda, Päsula, Puisma ja Ilmaste küla, Kiviõli alevik, Kütte-Jõu alevik ja Irvala küla.590. Viru Maavanema otsus Viru maakonna vallavolikogude valimisringkondade arvu ja nende piiride kohta., Riigi Teataja, nr. 75, 9 september 1939

1. aprillil 1939 oli vallas 7006 elanikku.

Vald kuulus Riigivolikogu 71. valimisringkonda, kust valiti Juhan Piirimaa, ning Lüganuse põllumeeste konvendi tegevus- ja valimispiirkonda. Vallas oli 339 talundit 1435 elanikuga.  

15. juunil 1946 muudeti Kiviõli asula maakondliku alluvusega linnaks.

Viited

Kategooria:Eesti vallad 1939
Kategooria:Viru maakonna vallad